gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4822, del 18-08-2004 (2004/7943)

Notificació de l'acord d'iniciació de l'expedient VA-355/04, d'anul·lació de l'autorització sanitària per cessament de l'activitat.
-----------------------------------------------------------------------------------------------------------------------------------

### Dades del document

Número de DOGV
:   4822

Data del DOGV
:   18-08-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7943


Organisme emissor
:   Conselleria de Sanitat

Tipus de document
:   Anunci

Notificació de l'acord d'iniciació de l'expedient VA-355/04, d'anul·lació de l'autorització sanitària per cessament de l'activitat. [2004/X7943]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica l'acord següent.
  
«Vista l'acta d'inspecció número 3795, de data 02.04.2004, formalitzada a l'establiment propietat de Frío Condal, SA, situat a la carretera d'En Corts, 231, Mercavalència, mòdul 3, de València, en què consta que ha cessat en l'activitat.
  
Atés el que disposa l'article 9 del Reial Decret 1712/1991, que regula el Registre General Sanitari d'Aliments, acorde iniciar l'expedient número VA-355/04, d'anul·lació de l'autorització sanitària de l'establiment adés esmentat amb número 40.08107/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se'ls concedix un termini de deu dies, comptador des de l'endemà de la recepció d'este acord, per a formular les al·legacions i presentar els documents que convinguen al seu dret.
  
L'òrgan competent per a resoldre este expedient és el director general de Salut Pública, segons la competència atribuïda per l'article 20 del Decret 33/1997, de 26 de febrer.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se'ls informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtindre informació sobre l'estat de la tramitació del seu procediment, poden adreçar-se a este centre, situat a València, al carrer de Sant Vicent, 83, telèfon 47 728 68 94, i a la Direcció General de Salut Pública, situada a València, al carrer de Rodríguez Fornos, 4, telèfon 93 588 02 94».
Diari Oficial de la Generalitat Valenciana


Sumari del DOGV 4869, del 25-10-2004 (2004/10317)

Notificació a Alfredo García Lario. Expedient número VIVI/040501/769.
---------------------------------------------------------------------

### Dades del document

Número de DOGV
:   4869

Data del DOGV
:   25-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/10257


Organisme emissor
:   Conselleria de Territori i Habitatge

Tipus de document
:   Anunci

Notificació a Alfredo García Lario. Expedient número VIVI/040501/769. [2004/M10496]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica el plec de càrrecs a Alfredo García Lario, amb expedient VIVI/040501/769.
  
Per ordre de l'instructor, us notifiquem el plec de càrrecs que més avall imputem a l'expedientat, us concedim un termini de 15 dies a partir del següent de la notificació per a contestar-lo i, si és el cas, sol·licitar la pràctica de proves, de conformitat amb el que establix l'article 16 del Reglament de Procediment Sancionador.
  
València, 29 de gener de 2004.- La secretària d'actuacions: Mª Luisa Martí Llabata.
  
Plec de càrrecs
  
Que es formula a Alfredo García Lario conforme a l'article 16 del Reglament de Procediment Sancionador, de 4 d'agost de 1993, amb advertència que, si no contesteu en el termini de 15 dies a partir del següent de la notificació, es donarà per complit el tràmit, i el procediment seguirà el seu curs.
  
Càrrec: com a promotor/constructor de l'habitatge situat a Sagunt, Diagonal, 8, i acollit a l'expedient de construcció 46-IM-0188/1995-220 heu infringit la Llei 1/1997, de la Generalitat Valenciana, de Règim Sancionador en Matèria d'Habitatge, heu comés una falta molt greu tipificada com a tal en l'article 6.10 d'aquesta, pot correspondre-vos una sanció de 3.005,07 a 30.050, 61 euros, per haver construït amb les deficiències següents:
  
- Porta 2a: clavill a la zona d'unió de tancament amb forjat de menjador saló.
  
- Porta 11a: clavills al cantó de dormitori de façana.
  
- Porta 21a: clavills al cantó del dormitori principal i en un altre dormitori, com també al rebedor i a la zona d'unió de tancament amb forjat al menjador saló.
  
- Porta 24a: clavills al menjador i al costat de la porta d'entrada.
  
- Clavills al corredor a la dreta d'escala en planta 5a.
  
Les esmentades deficiències hauran de ser corregides conforme a allò que s'ha mencionat en el nostre requeriment amistós, de data 27 d'octubre de 2003, excepte proposta alternativa motivada i prèviament acceptada per la Inspecció Tècnica d'aquest Servei Territorial en el termini de 10 dies naturals.
Diari Oficial de la Generalitat Valenciana


Sumari del DOGV 4731, del 14-04-2004 (2004/3452)

Informació pública del projecte de modificació puntual número 2 del pla parcial del sector UBZ-7.
-------------------------------------------------------------------------------------------------

### Dades del document

Número de DOGV
:   4731

Data del DOGV
:   14-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3452


Organisme emissor
:   Ajuntament de Monforte del Cid

Tipus de document
:   Anunci

Informació pública del projecte de modificació puntual número 2 del pla parcial del sector UBZ-7. [2004/F3452]
  
L'Alcaldia, per la Resolució de data 25 de març de 2004, va acordar sotmetre a informació pública el projecte de modificació puntual número 2 del pla parcial del sector UBZ-7, redactat per l'enginyer de camins municipal Ignacio Gutiérrez Hernández, consistent a revisar la normativa urbanística de l'article 85 de les normes urbanístiques del pla parcial, pel que fa a la reducció de les reculades a vials de les edificacions i construccions a la zona d'ús residencial privat o públic, que passa dels 5 metres establits a 3 metres.
  
L'expedient es troba de manifest a la Secretaria d'este ajuntament, pel termini de 20 dies, comptat a partir del dia següent al de la publicació del present anunci en el Diari Oficial de la Generalitat Valenciana.
  
Cosa que, de conformitat amb el que s'establix en l'article 52, en relació amb els articles 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa públic, perquè durant el termini esmentat es puguen formular les al·legacions pertinents.
Diari Oficial de la Generalitat Valenciana


Sumari del DOGV 4783, del 25-06-2004 (2004/6109)

Actuacions de divorci contenciós número 137/2003. Cèdula de notificació.
------------------------------------------------------------------------

### Dades del document

Número de DOGV
:   4783

Data del DOGV
:   25-06-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/6109


Organisme emissor
:   Jutjat de Primera Instància Número 1 de Catarroja

Tipus de document
:   Anunci

Actuacions de divorci contenciós número 137/2003 . Cèdula de notificació.[2004/Q6109]
  
Procediment: assumpte civil 137/2003
  
Julia García Martín, secretària judicial del Jutjat de Primera Instància número 1 de Catarroja (València), faig saber:
  
Que en este jutjat es tramiten actuacions de divorci contenciós 137/2003 a instància de Sofia Argudo Lozano contra José Rodríguez García, en què s'ha dictat sentència que té l'encapçalament i la decisió que, literalment, diuen així:
  
«Sentència
  
Catarroja, 5 d'abril de 2004
  
María José Peiró Aspurz, jutgessa del Jutjat de Primera Instància i Instrucció número 1 de Catarroja i partit judicial, ha vist les presents actuacions del juí de divorci número 137/2003, tramitades d'acord amb les normes de l'article 770 de la Llei d'Enjudiciament Civil, que se seguixen a instància de Sofía Argudo Lozano, representada per la procuradora dels tribunals Gema Máñez Ibáñez i defesa per la lletrada Amaro Avella Alemany, contra José Rodríguez García, en situació de rebel·lia processal.
  
Decisió
  
Que amb l'estimació de la demanda interposada per la procuradora dels tribunals, Gema Máñez Ibáñez, en nom i representació de Sofía Argudo Lozano, contra José Rodríguez García, per la causa de divorci de l'article 86.4 del Codi Civil, declare dissolt, per divorci, el matrimoni de José Rodríguez García i Sofía Argudo Lozano.
  
Una vegada ferma esta resolució, lliureu un ofici a l'encarregat del registre civil, al qual s'adjuntarà un testimoni de la resolució, a fi que procedisca a anotar-ne la part dispositiva en la corresponent inscripció de matrimoni; i poseu en les actuacions un certificat d'esta resolució i incloeu-la al llibre de sentències.
  
Notifiqueu la present resolució a les parts, i feu-los saber que esta no és ferma, i que contra ella s'hi pot interposar un recurs d'apel·lació en el termini de cinc dies davant l'Audiència Provincial de València.
  
Esta és la meua sentència, que pronuncie, mane i firme».
  
En atenció al desconeixement de l'actual domicili o residència de la part demandada, mitjançant la provisió de data 2 de juny de 2004, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència.
Diari Oficial de la Generalitat Valenciana


Sumari del DOGV 4693, del 17-02-2004 (2004/1408)

Informació pública del Catàleg de Béns i Espais Protegits del municipi de Vilanova d'Alcolea.
---------------------------------------------------------------------------------------------

### Dades del document

Número de DOGV
:   4693

Data del DOGV
:   17-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1408


Organisme emissor
:   Ajuntament de Vilanova d'Alcolea

Tipus de document
:   Anunci

Informació pública del Catàleg de Béns i Espais Protegits del municipi de Vilanova d'Alcolea. [2004/Q1408]
  
Al Ple extraordinari urgent de l'Ajuntament de Vilanova d'Alcolea, fet el dia 29 de gener de 2004, es va adoptar el següent acord, que es transcriu a continuació:
  
«Vist que s'ha conclòs la redacció del Catàleg de Béns i Espais Protegits com a document annex al Pla General d'Ordenació Urbana del municipi de Vilanova d'Alcolea, l'Alcaldia proposa al Ple el següent acord:
  
Primer
  
Sotmetre a informació pública, per un període d'un mes, el Catàleg de Béns i Espais Protegits, mitjançant un anunci publicat en el Diari Oficial de la Generalitat Valenciana i en un diari no oficial d'àmplia difusió al municipi de Vilanova d'Alcolea.
  
Segon
  
Sol·licitar a les conselleries competents l'emissió, en el termini d'un mes, del preceptiu informe exigit per l'article 38.2.b, de la Llei Reguladora de l'Activitat Urbanística (LRAU).
  
Tercer
  
Sol·licitar als municipis de Benlloch, Les Coves de Vinromà, Sierra Engarcerán, Alcalà de Xivert i Torre Endoménec, l'emissió en el termini d'un mes del dictamen indicat en l'article 38.2.c de la LRAU».
Diari Oficial de la Generalitat Valenciana


Sumari del DOGV 4779, del 21-06-2004 (2004/6407)

Informació pública de l'aprovació de les obres d'urbanització i adequació de la façana nord de la carretera d'Ulldecona (tram CN-340-camí de les Carretes).
-----------------------------------------------------------------------------------------------------------------------------------------------------------

### Dades del document

Número de DOGV
:   4779

Data del DOGV
:   21-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6407


Organisme emissor
:   Ajuntament de Vinaròs

Tipus de document
:   Anunci

Informació pública de l'aprovació de les obres d'urbanització i adequació de la façana nord de la carretera d'Ulldecona (tram CN-340-camí de les Carretes). [2004/Q6407]
  
L'ajuntament, en la sessió feta pel Ple el dia 2 de juny de 2004, ha adoptat l'acord següent:
  
Proposició de l'Alcaldia sobre l'aprovació del projecte d'obres per a la urbanització i adequació de la façana nord de la carretera d'Ulldecona (tram CN-340-camí de les Carretes).
  
Havent-ne informat de la proposició de l'ajuntament, de data 28 de maig de 2004, en relació amb l'expedient a què es fa referència més amunt, el Ple de l'Ajuntament, per unanimitat, acorda incloure l'assumpte en l'ordre del dia sense el dictamen previ de la comissió informativa corresponent.
  
Seguidament, informa de la proposta d'acord emesa per l'arquitecte municipal, de data 28 de maig de 2004.
  
Després de diverses intervencions, l'alcalde proposa passar a votació la proposició de l'ajuntament.
  
A la vista d'això, i en virtut de l'article 97 del Reial Decret 2.568/1986, de 28 de maig de 2004, el Ple de la corporació, per 10 vots a favor (PSOE, PVI i BLOC- IV) i 7 en contra (PP), acorda:
  
Primer
  
Aprovar inicialment el projecte d'urbanització i adequació de la façana nord de la carretera d'Ulldecona (tram CN-340-camí de les Carretes) per un valor total d'1.388.766,79 euros.
  
Segon
  
Declarar que el projecte esmentat compleix amb tots els requisits que exigeix el Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, i el Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques.
  
Tercer
  
Sotmetre a informació pública aquest projecte pel termini establit legalment.
  
Quart
  
Si no es formulen al·legacions, el projecte s'entendrà definitivament aprovat.
  
Cinqué
  
Informar del present acord en la primera sessió de la Comissió Informativa d'Urbanisme que es faça.
  
De conformitat amb el que disposa l'article 34 de la Llei 6/1994, Reguladora de l'Activitat Urbanística, se sotmet a informació pública, pel termini de 20 dies, comptadors des de l'endemà de la publicació d'aquest edicte en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4667, del 12-01-2004 (2003/13682)

Informació pública del programa d'actuació integrada per a l'execució de les parcel·les CJ 150 i CJ 157 del sòl urbanitzable del Pla General de Bétera.
-------------------------------------------------------------------------------------------------------------------------------------------------------

### Dades del document

Número de DOGV
:   4667

Data del DOGV
:   12-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13069


Organisme emissor
:   Bershouse, SL

Tipus de document
:   Anunci

Informació pública del programa d'actuació integrada per a l'execució de les parcel·les CJ 150 i CJ 157 del sòl urbanitzable del Pla General de Bétera. [2003/X13906]
  
Amb l'adhesió de l'agrupació d'interès urbanístic de la unitat d'execució Illa de cases CJ 150 i CJ 157, de Bétera, la mercantil Bershouse, SL, ha iniciat la tramitació d'un programa d'actuació integrada per a l'execució de les illes CJ 150 i CJ 157 del sòl urbanitzable del Pla General de Bétera, de conformitat amb el que preveu l'article 29 de la Llei de la Generalitat Valenciana 6/1994, de 15 de novembre, Reguladora de l'Activitat Urbanística, tot formulant l'alternativa tècnica que comprèn document d'homologació del pla general, pla parcial i avantprojecte d'urbanització.
  
D'acord amb el que disposa l'article 48 de la llei esmentada, durant el termini de vint dies comptadors a partir de la publicació d'este anunci en el DOGV, qualsevol persona podrà comparèixer a la notaria d'Eva Giménez Moreno, sítia a Bétera, placa del Sol nº 4, en dia hàbil i entre les deu i catorze hores, per obtenir, a costa seua, còpia de l'acta de protocol·lització o sol·licitar que li siga exhibida. Alhora, pot consultar-se durant el termini esmentat la referida documentació a l'Ajuntament de Bétera, i presentar'hi tant al·legacions com alternatives tècniques que vulguen competir amb l'exposada al públic, així com proposicions jurídiques i econòmiques per a executar qualsevol de les alternatives.
  
Si durant l'exposició pública de la present alternativa algú hagués anunciat la presentació d'una altra alternativa, segons preveu l'art. 46 de la LRAU, quedarà prorrogat el termini, i l'acte d'obertura de pliques tindrà lloc el dia hàbil següent a la conclusió del termini per a presentar-les.
Diari Oficial de la Generalitat Valenciana


Sumari del DOGV 4723, del 31-03-2004 (2004/2918)

Informació pública del projecte de reparcel·lació del programa d'actuació integrada anomenat sector 3-Gaianes.
--------------------------------------------------------------------------------------------------------------

### Dades del document

Número de DOGV
:   4723

Data del DOGV
:   31-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2918


Organisme emissor
:   Ajuntament de Carcaixent

Tipus de document
:   Anunci

Informació pública del projecte de reparcel·lació del programa d'actuació integrada anomenat sector 3-Gaianes. [2004/M2918]
  
Havent-se presentat el projecte de reparcel·lació per José Alberto Escrivá Fabra, en representació de la mercantil Urbanizadora Cesafor SL, adjudicatària del programa d'actuació integrada anomenat sector 3-Gaianes, així com la certificació registral de domini i càrregues, i després de l'examen de la documentació i mitjançant Decret de l'Alcaldia número 537/2004, s'ha acordat sotmetre a informació pública l'esmentada documentació, tot això de conformitat amb allò que disposen els articles 45 i 46 de la Llei 6/1994, de 15 de novembre, Reguladora de l'Activitat Urbanística (LRAU), amb les peculiaritats de les actuacions prèvies que disposa l'article 69 de la LRAU.
  
D'acord amb allò que disposa l'article 46 de la LRAU, el termini d'informació pública serà de 20 dies hàbils, comptadors a partir del dia següent al de la publicació del present anunci en el Diari Oficial de la Generalitat Valenciana.
  
Es fa constar que durant l'esmentat termini d'exposició la documentació integrant del projecte de reparcel·lació del sector 3-Gaianes consistent en memòria, fitxes de la segregació (annex I), fitxes de les finques aportades (annex II), valoracions (annex III), fitxes de les finques adjudicades (annex IV), llista completa i plànols, així com la certificació registral de domini i càrregues, es trobarà a disposició dels interessats a l'Àrea d'Urbanisme, Palau de la Marquesa, segon pis (plaça Major, número 12) en horari d'atenció al públic, de 10.00 a 14.00 hores.
  
Durant l'esmentat termini es podran presentar al·legacions en horari d'atenció al públic, al Registre General de l'Ajuntament o en qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Així com fer ús d'allò que disposa l'article 69.D de la LRAU per a dirimir possibles controvèrsies respecte de valoració de drets.
  
Així mateix, es publica este anunci als efectes del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 4664, del 07-01-2004 (2003/13124)

Notificació de citació de compareixença del procediment abreujat 450/03, del Jutjat Contenciós Administratiu número Huit de València.
-------------------------------------------------------------------------------------------------------------------------------------

### Dades del document

Número de DOGV
:   4664

Data del DOGV
:   07-01-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/13816


Organisme emissor
:   Conselleria de Sanitat

Tipus de document
:   Anunci

Notificació de citació de compareixença del procediment abreujat 450/03, del Jutjat Contenciós Administratiu número Huit de València. [2003/X13939]
  
No s'ha pogut notificar de manera personal i directa a Julia Camps Herrero la citació relativa al recurs contenciós administratiu número 450/03. Segons que determina l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es notifica ara mitjançant la publicació en el Diari Oficial de la Generalitat Valenciana.
  
?El Jutjat Contenciós Administratiu número Huit de València ha reclamat a esta unitat administrativa l'expedient referent al procediment que es descriu:
  
Recurrent: Manuel Ricart Rodrigo i un altre.
  
Persones interessades: les participants que han superat les proves selectives en el procés extraordinari de consolidació d'ocupació per a la selecció i provisió de places de facultatiu especialista de Radiodiagnòstic en les institucions sanitàries dependents de la Conselleria de Sanitat, convocatòria publicada en el DOGV núm. 4.219, de 2 d'abril de 2002.
  
Assumpte: recurs contenciós administratiu (procediment abreujat) interposat contra la resolució de 9 de maig de 2003 del director general per als Recursos Humans per la qual es fan públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places de facultatiu especialista d'àrea de Radiodiagnòstic en les institucions sanitàries dependents de la Conselleria de Sanitat, que va fer pública la relació d'aspirants que van superar l'exercici d'oposició segons la base setena de la convocatòria publicada en el DOGV núm. 4219, de 2 d'abril de 2002.
  
Referència del tribunal: procediment abreujat 450/03.
  
Segons que disposa l'article 49 de la Llei 29/1998, de 13 de juliol, de la Jurisdicció Contenciosa Administrativa, se cita les persones interessades en el procediment descrit per tal que puguen comparéixer en les actuacions judicials i personar-se en la via jurisdiccional en el termini de nou dies. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de les resolucions recorregudes?.